તાપી જિલ્લાના વડામથક વ્યારા ખાતે દક્ષિણાપથ વિવિધલક્ષી વિદ્યાલયમાં યોજાયેલ જિલ્લાકક્ષાના પ્રજાસત્તાક પર્વની ઉજવણી નિમિત્તે રાષ્ટ્રની આન, બાન અને શાન સમો તિરંગો લહેરાવી પ્રજાજનોને સંબોધતા સંસદીય સચિવ વિભાવરીબેન દવેએ જણાવ્યું હતું કે, તાપી જિલ્લામાં સરકાર દ્ધારા વિવિધ વિકાસલક્ષી કામગીરી કરવામાં આવી છે, માત્ર વાયદાઓ નહિં પરંતુ નક્કર ઇરાદાઓ સાથે પારર્દિશતા, નિર્ણાયકતા, સંવેદનશીલતા અને પ્રગતિશીલતાપૂર્વક શાસનનું દાયિત્વ રાજય સરકાર નિભાવી રહી છે.